
Parlamentul  României

Camera  Deputaţilor
Comisia pentru sănătate  şi familie
           Nr. 28 /84/  18 martie 2010                                   
BIROULUI PERMANENT 

AL

CAMEREI DEPUTAŢILOR,
Vă înaintăm raportul asupra proiectului de Lege privind externarea persoanelor decedate, de religie islamică (PLx.545/2009), adoptat de către Senat în şedinţa din 27 octombrie 2009, în calitate de primă Cameră sesizată şi trimis Comisiei pentru examinare, în fond, cu adresa nr.PLx 545 din 2 noiembrie 2009, Camera Deputaţilor fiind Cameră Decizională.

La întocmirea raportului, Comisia a avut în vedere avizul Consiliului Legislativ nr.453/11.05.2009, punctul de vedere al Guvernului nr.1470/DPSG/9.06.2009, avizul Comisiei juridice, de disciplină şi imunităţi nr.PL-x.545/2009, precum şi avizul Comisiei pentru drepturile omului, culte şi problemele minorităţilor naţionale nr.25/698/25.11.2009.

În raport de obiectul şi conţinutul său, propunerea legislativă face parte din categoria legilor ordinare în conformitate cu prevederile articolului 76 alin. (1) din Constituţia României, republicată.
PREŞEDINTE,
RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                                                                          Nr. 28/ 84 /18  martie 2010
R A P O R T 

asupra proiectului de Lege privind externarea persoanelor decedate, de religie islamică (PLx. 545/2009)
Vă înaintăm raportul asupra proiectului de Lege privind externarea persoanelor decedate, de religie islamică (PLx. 545/2009), adoptat de către Senat în şedinţa din 27 octombrie 2009, în calitate de primă Cameră sesizată şi trimis Comisiei pentru examinare, în fond, cu adresa nr.PLx 545 din 2 noiembrie 2009, Camera Deputaţilor fiind Cameră Decizională.

La întocmirea raportului, Comisia pentru sănătate şi familie a avut în vedere: 
· avizul Consiliului Legislativ nr.453/11.05.2009;

· punctul de vedere al Guvernului nr.1470/DPSG/9.06.2009;

· avizul Comisiei juridice, de disciplină şi imunităţi nr.PL-x.545/2009;

· avizul Comisiei pentru drepturile omului, culte şi problemele minorităţilor naţionale nr.25/698/25.11.2009;

· punctul de vedere al Ministerului Sănătăţii nr.19137/16.03.2010.
 Proiectul de lege are ca obiect de reglementare instituirea, în cazul persoanelor decedate de religie islamică, a unei excepţii de la reglementările care interzic externarea persoanelor decedate mai devreme de 24 de ore de la data declarării decesului.
Comisia pentru sănătate şi familie a dezbătut proiectul de lege în şedinţa din data de 17 martie 2010.

   La lucrările Comisiei pentru sănătate şi familie  din data de 17 martie 2010 au participat 17 dintre cei 18 membrii ai comisiei. În urma dezbaterilor, comisia a hotărât, în unanimitate, aprobarea proiectului de lege cu amendamente.
În raport de obiectul şi conţinutul său, propunerea legislativă face parte din categoria legilor ordinare în conformitate cu prevederile articolului 76 alin. (1) din Constituţia României, republicată.
Proiectul de lege a fost adoptat de Senat cu respectarea prevederilor articolului 76 alineatul (2) din Constituţia României, republicată.
Camera Deputaţilor este Cameră decizională, potrivit prevederilor articolului 75 din Constituţia României, republicată, şi ale art.92 din Regulamentul Camerei Deputaţilor, republicat. 
În urma dezbaterilor, Comisia pentru sănătate şi familie propune Plenului Camerei Deputaţilor admiterea, cu modificări,  a proiectului de lege, după cum urmează:
I. Amendamente admise

	Nr. crt.
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1.
	Titlul Legii

Lege privind externarea persoanelor decedate, de religie islamică

	nemodificat.
	

	 2.
	Articol unic. - Persoanele de religie islamică se externează, la cererea familiei, într-un interval de 24 de ore de la deces, în condiţiile Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, cu modificările ulterioare.
	Art.1. - Persoanele decedate de religie islamică se externează, la cererea familiei, într-un interval de 24 de ore de la constatarea decesului, în condiţiile Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, cu modificările ulterioare.


	Prin introducerea Art.2 nou şi pentru o exprimare în concordanţă cu titlul legii.

	3.
	____
	Art.2. – În termen de 30 de zile de la intrarea în vigoare a prezentei legi, Ministerul Sănătăţii va completa corespunzător Hotărârea Guvernului nr.451/2004 pentru aprobarea Normelor metodologice de aplicare a Legii nr.104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului.
Autor: Comisia pentru sănătate şi familie.

	Pentru respectarea normelor de tehnică legislativă.



În urma dezbaterilor, nu au fost înregistrate amendamente respinse.

PREŞEDINTE,

RODICA NASSAR

